Nordic Innovation

**Nordic Innovation** er en nordisk organisasjon som jobber for å fremme samarbeid om handel og innovasjon på tvers av de nordiske landene. Nordic Innovation er underlagt Nordisk ministerråd, og ble stiftet for å øke nordiske bedrifters evne til konkurranse og nyskaping. Nordic Innovation har kontor i Oslo. De får i stor grad sitt oppdrag av de fem nordiske næringsministrene gjennom Nordisk samarbeidsprogram for nærings- og innovasjonspolitikk.

Nordic Innovation har i dag omkring 20 ansatte.

#### Nordisk Senter i Oslo
Nordic Innovation er samlokalisert med de andre nordiske organisasjonene NordForsk og Nordisk energiforskning i det som kalles Nordisk Senter. I 2016 inngikk selskapene en avtale som regulerer samarbeidet om en fellesadministrasjon.

## Oppdrag
Nordic Innovation jobber mot det nordiske samarbeidets visjon – «Norden skal bli verdens mest bærekraftige og integrerte region innen 2030.»

* **Et grønt Norden.** Sammen vil vi fremme  en grønn omstilling av samfunnene våre og arbeide for karbonnøytralitet og en bærekraftig sirkulær og biobasert økonomi.
* **Et konkurransedyktig Norden.** Sammen vil vi fremme grønn vekst i Norden basert på kunnskap, innovasjon, mobilitet og digital integrering.
* **Et sosialt bærekraftig Norden.** Sammen vil vi fremme en inkluderende, likestilt og sammenhengende region med felles verdier og styrket kulturutveksling og velferd.

Nordic Innovation fungerer som katalysator og pådriver i visjonen for 2030. Vår rolle er å samle krefter på tvers av sektorer, grenser og fagområder for å fremme løsninger som skaper varig endring og verdi.

Vi arbeider mot den nordiske visjonen for 2030 gjennom tre innovasjonsprogrammer:

* Innovative Solutions for 2030
* Nordic Forward: Resilience and competitiveness for 2050
* Nordic Growth & Capital Attraction

Satsingen på disse tre strategiske prioriteringene strekker seg fram til 2028.
*

## Historie
Nordic Innovation ble opprinnelig grunnlagt som Nordisk Industrifond 1. juli 1973 i Stockholm og var administrert av Nordisk ministerråd. Organisasjonen skulle promotere teknologisk og industriell utvikling i de nordiske landene.

Organisasjonen flyttet til Oslo i 1986, før den endret navn til Nordic Innovation Centre etter å ha slått seg sammen med Nordforsk i 2001. Organisasjonen fikk sitt endelige navn, Nordic Innovation, i 2011.

Organisasjonen feiret sitt 50-årsjubileum på Deichman Bjørvika 2. november 2023.

Svein Berg var Managing director fra 2017–2025. Sindre Stemshaug Bornstein overtok stillingen som Managing Director 10. februar 2025.

### Tidligere direktører
**1975 - 1985:** Rut Bäcklund-Larsson

**1986 - 1993:** Per Gjelsvik

**1994 - 1997:** Leif Rasmussen

**1998 - 2001:** Reinhold Enqvist

**2002 - 2007:** Kjetil Storvik

**2008 - 2011:** Ivar H. Kristensen

**2012 - 2014:** Roger Moe Bjørgan

**2016:** Carina Christensen

**2017 - 2024:** Svein Berg

### Tidligere programperioder:

#### 2021 — 2024
I september 2020 lanserte de nordiske handels- og industriministrene åtte nye programmer med mål om å støtte bærekraftige løsninger, sirkulær økonomi, digitalisering og innovasjon. De åtte programmene ble vedtatt av de nordiske handels- og industriministrene. Programmene var et resultat av politiske initiativ fra de nordiske regjeringene, og dekket et bredt spekter av temaer. De åtte programmene var:
* Artificial Intelligence and Data
* Nordic Green Mobility
* Science and Health Tech
* Smart Connectivity
* Sustainable Ocean Economy
* Sustainable Minerals
* Sustainable Construction
* Circular Business Models

#### 2017 — 2020
Tidligere støttet vi programmer og prosjekter som bidro til å oppfylle målene i Cooperation Program for Innovation and Business 2018-2021. Med utgangspunkt i styrker identifisert av nasjonale innovasjons- og handelsfremmende organisasjoner – og der de nordiske landene har komplementære fortrinn – hadde Nordic Innovation utviklet tre programmer for perioden 2018–2021:

* Nordic Smart Mobility and Connectivity
* Nordic Sustainable Business Transformation
* Health, Demography and Quality of Life

## Eksterne lenker
* 
* Nordisk ministerråd